\_\_\_\_\_\_\_\_\_ tumani Maktabgacha va maktab ta’limi bo‘limi tasarrufidagi -umumiy o‘rta ta’lim maktabi pedagogik kengashining navbatdan tashqari -sonli BAYONNOMASI

2025-yil -aprel \_\_\_\_\_\_\_\_\_\_MFY

Yig‘ilishda qatnashdi: maktabning barcha pedagog va xodimlari jami \_\_\_\_ nafar

Yig‘ilish raisi: \_\_\_\_\_\_\_\_\_

 Kotiba: \_\_\_\_\_\_\_\_\_

**Kun tartibidagi masalalar.**

1. O‘zbekiston Respublikasi Maktabgacha va maktab ta’limi vazirining 2025-yil 20-fevral kungi “2024-2025-oʻquv yilida umumiy oʻrta taʼlim muassasalarida oʻquvchilarning yakuniy davlat attestatsiyasini tashkil etish va oʻtkazish toʻgʻrisida”gi 65-sonli hamda viloyat Maktabgacha va maktab ta’limi boshqarmasining 2025-yil \_\_\_\_\_\_ kungi -sonli va \_\_\_\_\_\_\_\_\_tumani Maktabgacha va maktab ta’limi bo‘limining 2025-yil \_\_\_\_\_\_ kungi -sonli buyruqlari mazmun moxiyati va tanlov fanlari to‘g‘risida.
2. 11-sinflar uchun yakuniy davlat attestatsiyasi imtihonida tanlov fanlari to‘g‘risida.

 Kun tartibidagi 1-masala yuzasidan maktab direktori \_\_\_\_\_\_\_\_\_so‘zga chiqdi. Pedagog va xodimlarga maktab bitruvchilarining yakuniy attestatsiya imtihonlari haqida ma’lumot berdi. Xalq taʼlimi vazirining 2008-yil 4-martdagi 56-son buyrugʻi bilan tasdiqlangan (roʻyxat raqami 1778, 20.03.2008-yil) Umumiy oʻrta taʼlim oluvchilarning yakuniy davlat attestatsiyasi toʻgʻrisidagi nizomga muvofiq maktabimizda 2024-2025-oʻquv yilida oʻquvchilarning yakuniy attestatsiyasini tashkil etish va oʻtkazish masalasi bo‘yicha tushintirish berdi.

 O‘zbekiston Respublikasi Maktabgacha va maktab ta’limi vazirining 2025-yil 20-fevral kungi “2024-2025-oʻquv yilida umumiy oʻrta taʼlim muassasalarida oʻquvchilarning yakuniy davlat attestatsiyasini tashkil etish va oʻtkazish toʻgʻrisida”gi 65-sonli buyrug‘ida yakuniy atesstatsa imtihonlar o‘tkaziladigan fanlar ro‘yxati tasdiqlanganligi haqida gapirdi. Unga ko‘ra yakuniy imtihon quyidagi fanlardan amalga oshiriladi:

|  |
| --- |
| **9-sinf uchun** |
| Ona tili va adabiyot (taʼlim oʻzbek tilida olib boriladigan sinflar uchun) / Davlat tili *(taʼlim tili oʻzbek tili boʻlmagan sinflar uchun)* | Yozma shaklda |
| Matematika |
| Oʻzbekiston tarixi | Yozma/ogʻzaki shaklda |
| Jismoniy tarbiya | Amaliy shaklda |
| **11-sinf uchun** |
| **Majburiy fanlar** |
| Ona tili va adabiyot (taʼlim oʻzbek tilida olib boriladigan sinflar uchun) / Davlat tili *(taʼlim tili oʻzbek tili boʻlmagan sinflar uchun)* | Yozma shaklda |
| Matematika (**Asosiy**) / Matematika(**Chuqurlashtirilgan**) |
| Tarix |
| **Tanlov fanlar** |
| Ona tili va adabiyoti *(qoraqalpoq, rus, qozoq, turkman, tojik, qirgʻiz tilida taʼlim boʻlgan sinflar uchun)* | Yozma shaklda |
| Biologiya |
| Fizika |
| Kimyo |
| Davlat huquq asoslari |
| Geografiya |
| Chet tili | Yozma/ogʻzaki shaklda |

 Yakuniy davlat attestatsiyasi oʻtkazilishi belgilangan kundan bir kun oldin, qurʼa tashlash yoʻli bilan (yozma shaklda oʻtkaziladigan fanlar boʻyicha) shakllantirilgan variantlar orasidan 2 ta variant tanlanadi. Tanlangan 2 ta imtihon variantlari vazirlikning rasmiy veb-saytida eʼlon qilinadi va ushbu variantlar asosida respublika boʻyicha barcha bitiruvchilar yakuniy davlat attestatsiyasini topshiradi.

 Maktabgacha va maktab ta’limi vazirining 2025-yil 20-fevral kungi 65-sonli buyrug‘ida Ixtisoslashtirilgan taʼlim muassasalari agentligi huzuridagi Pedagogik mahorat va xalqaro baholash ilmiy-amaliy markaziga 2025-yilning 20-apreliga qadar yakuniy davlat attestatsiyasida oʻquvchilarning bilimlarini shaffof va adolatli baholash uchun maxsus platforma yaratish choralarini koʻrish va 2025-yilning may oyida yaratilgan platformani oʻrnatilgan tartibda aprobatsiyadan oʻtkazish, platforma bilan ishlash uchun ekspertlar guruhini shakllantirish, ular uchun platformadan foydalanish boʻyicha oʻquv-trening oʻtkazish kabi topshiriqlar berilgan. Shundan kelib chiqib agar imtihon o‘tkazish uchun maxsus platform joriy etilgan taqdirda bitruvchilarni ushbu platformadan maqsadli foydalanishga o‘rgatishimiz kerak bo‘ladi.

 Maktabgacha va maktab ta’limi vazirining 2025-yil 20-fevral kungi 65-sonli buyrug‘ining 2-ilovasida keltirilgan chet tili fanlari hamda umumtaʼlim fanini bilish darajasi toʻgʻrisida davlat namunasidagi sertifikati boʻlgan oʻquvchilar ilovada keltirilgan baholash asosida baholanib imtihondan tegishli fanlar fandan ozod qilinadi.

 Unga ko‘ra 2-ilovada koʻrsatilgan xorijiy til fanidan **B** yoki **undan yuqori** darajadagi sertifikatga ega boʻlgan oʻquvchilar yakuniy imtihonni topshirishdan ozod etilib, mazkur fandan ularga **5 baho** beriladi. Umumtaʼlim fanidan milliy sertifikatga ega boʻlgan oʻquvchilar yakuniy imtihonni topshirishdan ozod etilib, mazkur fandan ularga **A, A+** uchun **5 baho**, **B, B+** uchun **4 baho** hamda **C, C+** uchun **3 baho** beriladi. Amal qilish muddati cheklanmagan (belgilanmagan) sertifikatlar uchun sertifikat olingan kundan boshlab **uch yil davomida** qonunchilik hujjatlarida belgilangan tartibda imtiyoz qoʻllaniladi.

 Shundan so‘ng 9-11-sinf rahbarlarining ma’ruzalari tinglandi. Jumladan, 9-sinf rahbari \_\_\_\_\_\_\_\_\_\_\_\_\_\_so‘zga chiqib, o‘zi rahbarlik qilayotgan 9-sinfda jami \_\_ nafar o‘quvchi taxsil olayotganligini, o‘quvchilar bilan yakuniy attestatsiya imtihonlari haqida gaplashganligini, imtihon o‘tkazilishining qonun-qoidalari bilan tanishtirilganligini ma’lum qildi.

 11-sinf rahbari \_\_\_\_\_\_\_\_\_\_\_\_so‘zga chiqib, o‘zi rahbarlik qilayotgan 11-sinfda jami \_\_\_\_nafar o‘quvchi taxsil olayotganligini, o‘quvchilar bilan yakuniy attestatsiya imtihonlari haqida gaplashganligini, 11-sinfda Ona tili va adabiyot, Matematika, Tarix fanlaridan majburiy, 2 ta fanni o‘quvchilar ixtiyoriy ravishda tanlashi kerakligi tushuntirib o‘tildi.

 11-sinf bitiruvchilari **3 ta** majburiy va **2 ta (**Matematika (Chuqurlashtirilgan) variantini tanlagan oʻquvchilar uchun **1 ta)** tanlov fanlaridan imtihonlar topshirishlari kerak boʻladi. Matematika fanidan 11-sinf bitiruvchilari berilgan **2 ta** variantdan birini tanlashlari mumkin. Bunda, **Matematika (Asosiy):** Umumtaʼlim dasturidagi asosiy bilim va koʻnikmalar baholanadi. **Matematika (Chuqurlashtirilgan):** Umumtaʼlim chuqurlashtirilgan dasturidagi bilim va koʻnikmalar baholanadi. 11-\_\_sinflar bilan bo‘lib o‘tgan yig‘lishda o‘quvchilar bir ovozdan \_\_\_\_\_\_\_\_\_\_\_\_\_\_\_\_\_\_\_ fanini tanlashga qaror qilganliklarini va bu bo‘yicha har bir o‘quvchining yozma arizasi olinganligini ma’lum qildi.

Shundan so‘ng O‘IBDO‘\_\_\_\_­­­­­­\_\_\_\_\_\_\_\_\_so‘zga chiqib maktabda yakuniy imtihonlarni o‘tkazilish taribi bo‘yicha tushincha berdi. Ma’lumki, Xalq taʼlimi vazirining 2008-yil 4-martdagi 56-son buyrugʻi bilan tasdiqlangan (roʻyxat raqami 1778, 20.03.2008-yil) Umumiy oʻrta taʼlim oluvchilarning yakuniy davlat attestatsiyasi toʻgʻrisidagi nizomga ko‘ra maktabda imtihon komissiyasi, chora-tadbir rejalari ishlab chiqish lozimligini takidladi. Ushbu ro‘xatni tez kunlarda ishlab chiqilishini va maktab direktorining buyrug‘i bilan tasdiqlanishini ma’lum qildi.

 11-sinf uchun \_\_\_\_\_\_\_\_\_\_\_\_\_ fanlari ihtiyoriy ravishda tanlanganligini, yig‘ilish qatnashchilari bir ovozdan maqullashlarini, qarshilar betaraflar bor-yo‘qligini so‘radi. Yig‘ilganlarning barchalari qo‘l ko‘tarib maqulladilar.

**Yig‘ilish qaror qiladi:**

1. Maruzachilar \_\_\_\_\_\_\_\_\_larning maruzasi ma’lumot va ijro uchun qabul qilinsin.
2. Yakuniy attestatsiya imtihonlarini o‘tkazish uchun imtihon komissiyasi, chora-tadbirlar rejasi va kerakli hujjatlar shkillantirilsin.
3. 11-sinflarda yakuniy attestatsiya imtihonlari uchun tanlov fan sifatida \_\_\_\_\_\_\_\_\_\_\_\_\_\_\_\_ fanlarining o‘quvchilar tomonidan ihtiyoriy tanlanganligi maqullansin.
4. Ushbu qarorlar ijrosini ta’minlash maktab O‘IBDO‘ \_\_\_\_\_\_\_\_\_\_ zimasiga yuklatilsin.

***Izoh: Ushbu bayonnomaga maktabning va pedagoglarning salohiyatidan kelib chiqib o‘zgarish va qo‘shimchalar qo‘shish tavsiya etiladi.***



Yig‘ilish raisi: \_\_\_\_\_\_\_\_\_

Kotiba: \_\_\_\_\_\_\_\_\_